28. ponovno poudarja, da vsaka uporaba postopka „komitologije“ zahteva celotni ponovni pregled Sklepa
Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izved-
benih pooblastil (1), da se zagotovi:
a) večja odprtost,
b) da je vsaka podelitev izvršne moči Komisiji omejena na nebistvene ali izvršilne ukrepe in je podrejena
jasni opredelitvi cilja, vsebine, dometa in trajanja prenosa oblasti, vključno, če je potrebno, s „klavzulami
o zapadlosti“,
c) vzpostavitev formalne enakosti med pooblastili Evropskega parlamenta in Sveta pri skrbnem pregledu teh
ukrepov z uvedbo ustreznih mehanizmov opozarjanja;
29. se seznanja s seznamom ukrepov, ki jih vsebuje tekoči program poenostavitve Komisije in bo dejavno
sodeloval pri doseganju cilja poenostavitve teh zakonodajnih aktov, če bo to potrebno, v okviru prihodnjega
zakonodajnega postopka;
30. pričakuje, da bodo različni predlogi Komisije za preoblikovanje in pregled prispevali k izboljšanju ravni
gospodarske in socialne razvitosti Unije v povezavi s politiko trajnostnega razvoja, kakor tudi k izboljšanju
ravni varovanja zdravja državljanov in kakovosti njihovega okolja, v skladu cilji iz člena 2 Pogodbe ES;
31. naroči svojemu predsedniku, naj to resolucijo posreduje Svetu in Komisiji ter vladam in parlamentom
držav članic.
(1) UL L 184, 17.7.1999, str. 23.
P6_TA(2006)0206
Izid pregleda zakonodajnih predlogov, ki čakajo na obravnavo zakonodajalca
Resolucija Evropskega parlamenta o izidu pregleda zakonodajnih predlogov, ki čakajo na obravnavo
zakonodajalca (2005/2214(INI))
Evropski parlament,
—ob upoštevanju sporočila Komisije z dne 27. septembra 2005 Svetu in Evropskemu parlamentu o izidu
pregleda zakonodajnih predlogov, ki čakajo na obravnavo zakonodajalca (KOM(2005)0462),
—ob upoštevanju pisma svojega predsednika z dne 23. januarja 2006 (1), poslanega predsedniku Evropske
komisije,
—ob upoštevanju pisma predsednika Evropske komisije predsedniku Parlamenta z dne 8. marca 2006,
—ob upoštevanju člena 45 svojega Poslovnika,
—ob upoštevanju poročila Odbora za ustavne zadeve in mnenja Odbora za pravne zadeve
(A6-0143/2006), ob upoštevanju naslednjega:
A. ker je Komisija v svojem zgoraj navedenem sporočilu napovedala, da namerava umakniti 68 predlogov,
za katere ocenjuje, da niso skladni s cilji Lizbonske strategije ter načeli bolje oblikovanih predpisov, in dabodo drugi predlogi na podlagi ponovno opravljene presoje gospodarskega vpliva po potrebi
spremenjeni,7.12.2006 C 297 E/140 Uradni list Evropske unije
Torek, 16. maj 2006SL
(1) Ref. Pres-A-Courrier D(2006)300689.
B. ker predsednik Parlamenta v pismu, ki ga je poslal predsedniku Komisije po analizi tega sporočila v
parlamentarnih odborih, na splošno pozdravlja namere Komisije, hkrati pa jo izrecno prosi, naj ne
umakne nekaterih predlogov, in ker nasprotuje spremembi nekaterih drugih predlogov,
C. predsednik Komisije je v odgovoru predsedniku Parlamenta navedel, da je Komisija, preden je sprejela
svoje dokončno stališče, ustrezno preučila stališče Parlamenta; podal je podrobne razloge, zakaj Komisijani upoštevala nekaterih zahtev Parlamenta in navedel možne pobude, ki jih kot odziv na te zahteve v
prihodnosti namerava podati Komisija,
D. ker je to sporočilo idealna priložnost za temeljitejšo analizo vprašanj v zvezi z umikom ali spremembo
zakonodajnih predlogov Komisije,
E. ker se zakonodajni akti Skupnosti z nekaterimi izjemami lahko sprejmejo le na podlagi predloga Komi-
sije, ki ima skoraj popoln monopol nad zakonodajno pobudo,
F. ker člen 250(2) Pogodba ES določa, da lahko Komisija, „dokler Svet ne odloči“, svoj predlog med
postopkom za sprejetje akta Skupnosti kadar koli spremeni,
G. ker je treba kljub temu, da zaradi zgodovinskih razlogov vloga Parlamenta ni omenjena v členu 250(2),
razlagati to odločbo skupaj s členom 251, če se uporablja za postopek soodločanja, in skupaj s
členom 252, če se uporablja za postopek sodelovanja,
H. ker je za primere, ko je po prvi obravnavi sprejeto skupno stališče, v tretji alinei drugega pododstavka
člena 251(2) Pogodbe ES Komisiji dovoljeno, da Parlament obvesti o svojem stališču, medtem ko je vprimeru, da Parlament naknadno bistveno spremeni skupno stališče, v točki (c) tretjega pododstavkačlena 251(2) Komisiji dovoljeno zgolj, da poda mnenje, na podlagi česar je jasno, da Komisija ni več
„lastnica“ svojega predloga,
I. ker pogodbe ne omenjajo možnosti, da Komisija umakne zakonodajni predlog,J. ker Komisija kljub odsotnosti določb o umiku zakonodajnih predlogov redno umika zakonodajne pred-
loge,
K. ker se Parlament, Svet in Komisija ne uspejo sporazumeti o tem, kolikšne pristojnosti naj ima Komisija v
zvezi z umikom zakonodajnih predlogov,
L. ker Komisija kljub tem nesoglasjem redno umika zakonodajne predloge, ne da bi bile zadeve kadar koli
predložene Sodišču,
M. ker je tudi Parlament včasih pozval Komisijo, naj umakne svoje predloge,
N. ker Okvirni sporazum (
1) o odnosih med Parlamentom in Komisijo z dne 26. maja 2005 določa:
—za vse zakonodajne postopke se „Komisija zavezuje, da bo natančno preučila spremembe k svojim
zakonodajnim predlogom, ki jih je sprejel Parlament, z namenom njihovega upoštevanja v more-bitnem spremenjenem predlogu“ (točka 31),
—da v vseh zakonodajnih postopkih „Komisija pred umikom predlogov o tem obvesti Parlament in
Svet“ (točka 32),
—da se za zakonodajne postopke, ki ne vključujejo soodločanja, Komisija zavezuje, da bo „po potrebi“
umaknila zakonodajne predloge, ki jih je Parlament zavrnil, in da bo tudi pojasnila razloge, zaradi
katerih se je odločila ohraniti predlog (točka 33),7.12.2006 C 297 E/141 Uradni list Evropske unije
Torek, 16. maj 2006SL
(1) Sprejeta besedila, P6_TA(2005)0194, Priloga.
O. ker bi sporazum o umiku in v potrebni meri o spremembi zakonodajnih predlogov Komisije, temelječ
na skupnih smernicah treh institucij, pozitivno prispeval k nemotenemu poteku zakonodajnih
postopkov,
1. pozdravlja zgoraj navedeno sporočilo Komisije in meni, da bo umik ali sprememba velike večine
njegovih predlogov dejansko prispevala k poenostavitvi zakonodajnega okolja Skupnosti; kljub temu vztraja,da Komisija ustrezno upošteva nasprotovanja, ki jih izraža predsednik Parlamenta v pismu z dne 23. januarja2006;
2. pozdravlja dejstvo, da je Komisija v luči pomislekov Parlamenta ponovno pregledala svoje predloge,
preden je sprejela svoje končno stališče; priznava, da je Komisija vsakič, ko pomislekov ni upoštevala,navedla razloge za to in v nekaterih primerih tudi podala možne pobude, preko katerih se bodo želje Parla-
menta lahko upoštevale;
3. poudarja, da bi morala v prihodnje Komisija v takšnih primerih podati posebne razloge za umik ali
spremembo posameznega predloga in da se ne sme le sklicevati na splošna načela, ki ne podajajo jasnih
razlogov, zaradi katerih Komisija meni, da je treba določen predlog umakniti ali spremeniti;
4. pozdravlja dejstvo, da Komisija upošteva cilje Lizbonske agende, preden predlaga umik zakonodajnega
predloga; zato obžaluje, da je Komisija umaknila predlog direktive o statutu o evropski vzajemnosti, ki pred-stavlja enega od ključnih elementov Lizbonske strategije; izraža začudenje, da Komisija navaja različnostnacionalnih zakonodaj kot oviro za pobude Skupnosti; zato poziva Komisijo, da pred koncem leta sprožipobudo za pripravo statuta o evropski vzajemnosti in evropskem združenju;
5. poziva Komisijo, naj takoj po svojem imenovanju Parlamentu in Svetu posreduje seznam zakonodajnih
predlogov Komisije v predhodni sestavi, ki jih namerava ohraniti;
6. poziva Komisijo, da v svoj letni zakonodajni in delovni program vključi seznam predlogov, ki jih name-
rava umakniti ali spremeniti, ter tako omogoči Parlamentu, da izrazi svoje stališče v skladu s svojimi poseb-
nimi pravicami, kakor jih določajo pogodbe in postopki, opredeljeni v zgoraj navedenem Okvirnem spora-
zumu;
7. upošteva dejstvo, da nobena odločba v veljavnih pogodbah Komisiji ne omogoča, da umakne zakono-
dajni predlog, medtem ko je možnost spremembe zakonodajnega predloga zajeta v načelu iz člena 250(2)
Pogodbe ES, v skladu s katerim lahko Komisija spremeni svoj predlog med postopkom za sprejetje aktaSkupnosti; priznava, da se to načelo uporablja tudi za postopek soodločanja iz člena 251 in postopek sode-
lovanja iz člena 252;
8. kljub temu ugotavlja, da znotraj jasno začrtanih meja zmožnost Komisije, da umakne zakonodajni
predlog med postopkom za njegovo sprejetje,
—izhaja iz njene pravice do zakonodajne pobude in logično dopolnjuje njeno zmožnost, da spremeni svoj
predlog,
—lahko prispeva h krepitvi vloge Komisije v zakonodajnem postopku, in
—se lahko obravnava kot pozitiven dejavnik, ki zagotavlja, da postopki za sprejetje akta Skupnosti in
medinstitucionalni dialog potekajo v duhu uveljavljanja „interesov Skupnosti“;
9. kljub temu vztraja, da je to možnost treba preučiti v luči posebnih pravic, ki jih uživajo različne institu-
cije v zakonodajnem postopku, kakor so opredeljene v pogodbah, in v skladu z načelom lojalnega sodelo-
vanja med institucijami;
10. poudarja, da možnost umika ali spremembe zakonodajnih predlogov ne sme spremeniti vloge posa-
mezne institucije v zakonodajnem procesu na način, da bi bilo ogroženo zakonodajno ravnovesje in da
možnost umika predlogov ne pomeni neke vrste „pravice do veta“ Komisije;7.12.2006 C 297 E/142 Uradni list Evropske unije
Torek, 16. maj 2006SL
11. poudarja, da morajo za umik ali spremembo zakonodajnih predlogov veljati enaka splošna načela
kakor za predložitev predlogov Komisije, kar pomeni, da mora biti ta ukrep v skladu z interesom Skupnosti
in mora biti ustrezno utemeljen;
12. meni, ne da bi posegal v pristojnost Sodišča, da določi obseg in meje posebnih pravic institucij, kakor
jih določajo pogodbe, da bi določitev skupnih smernic institucij o umiku ali spremembi zakonodajnih pred-logov Komisije kot dopolnitev ustreznih načel, ki so že določena v Okvirnem sporazumu o odnosih med
Parlamentom in Komisijo ter v Medinstitucionalnem sporazumu o boljši pripravi zakonodaje, pomenila
pomemben korak k olajšanju zakonodajnega procesa in dialoga med institucijami;
13. predlaga naslednje smernice o umiku in spremembi zakonodajnih predlogov Komisije:a) Komisija lahko načeloma umakne ali spremeni zakonodajni predlog kadar koli med postopkom za
njegovo sprejetje, vse dokler Svet ne odloči. To pomeni, da po sprejetju skupnega stališča Sveta Komisija
tega v postopkih soodločanja in sodelovanja ne more več storiti, razen če je Svet v svojem sklepu o
skupnem stališču presegel svoja pooblastila za spreminjanje predloga Komisije, torej je sklep v resnicizakonodajna pobuda Sveta, česar Pogodba ne predvideva;
b)če Parlament zavrne zakonodajni predlog ali predlaga bistvene spremembe ali če kako drugače prosi
Komisijo, da umakne ali bistveno spremeni zakonodajni predlog, Komisija to stališče ustrezno upošteva.Če se Komisija zaradi pomembnih razlogov odloči, da ne upošteva stališča Parlamenta, razloge za tako
odločitev predstavi v izjavi Parlamentu;
c)če Komisija namerava umakniti ali spremeniti zakonodajni predlog na lastno pobudo, o svoji nameri
vnaprej uradno obvesti Parlament. Uradno obvestilo, v katerem podaja jasne razloge, zaradi katerih meni,da je treba določen predlog umakniti ali spremeniti, Komisija pravočasno posreduje Parlamentu, da lahkoizrazi svoje stališče o zadevi. Komisija ustrezno upošteva stališče Parlamenta. Če se Komisija zaradi
pomembnih razlogov odloči umakniti ali spremeniti predlog in če je to v nasprotju z željo Parlamenta,
razloge za tako odločitev predstavi v izjavi Parlamentu;
14. poudarja, da je obseg, v katerem Komisija upošteva stališča Parlamenta o umiku ali spremembi zako-
nodajnih predlogov, bistven element političnega zaupanja, na katerem temelji konstruktivno sodelovanjeobeh institucij;
15. meni, da je treba v primeru, če Komisija umakne ali bistveno spremeni zakonodajni predlog tako, da
to vpliva na zakonodajne pristojnosti Parlamenta, zadevo predložiti v obravnavo ustreznim političnim
organom Parlamenta; nadalje meni, da lahko v primeru, če Komisija umakne zakonodajni predlog tako, da
to vpliva na pristojnosti obeh vej zakonodajnega organa, ti dve umik obravnavata kot ničen in nadaljujetapostopek v skladu s Pogodbami vse do morebitnega sprejetja zadevnega akta;
16. meni, da bi morala Komisija v primeru, če je zakonodajni predlog oblikovan v skladu s členom 138
Pogodbe, ustrezno obvestiti evropske socialne partnerje, da namerava umakniti ali bistveno spremeniti zako-
nodajni predlog;
17. naroči svojemu predsedniku, naj to resolucijo posreduje Svetu in Komisiji.7.12.2006 C 297 E/143 Uradni list Evropske unije
Torek, 16. maj 2006SL